o
Shalom kaikille TV7:n katsojille!
Nimeni on Ishai Brener. Tulen Israelista.
Tässä on vaimoni Anat.
Tulimme Suomeen kaksi viikkoa sitten.
On suuri ilo olla täällä.
Asumme Tel Avivin alueella - Israelissa.
Meillä on neljä lasta.
Tulin uskoon 16 vuotta sitten.
Vastaanotin Jeesuksen Herranani ja Pelastajanani.
Asuin silloin Kanadassa. Tajusin, että minun on mentävä Israeliin.
Menin Israeliin. Tapasin siellä pian tulevan vaimoni.
Menimme naimisiin.
Herra kutsui meidät Elämän puolesta -työhön.
Kerron hieman siitä, mitä teemme.
Ensinnäkin meillä on tukipuhelin, joka on auki ympäri vuorokauden.
Vaimoni vastaa puheluihin.
Jos naiset ovat raskaana, vaimoni rohkaisee heitä pitämään vauvan.
Pidämme myös suojakotia.
Sinne voivat tulla naiset, jotka ovat raskaana -
ja jotka tarvitsevat oleskelupaikan raskauden ajaksi.
Sen lisäksi teemme katutyötä.
Jaamme abortinvastaisia esitteitä.
Järjestämme myös evankelioimisaktioita.
Haluamme koskettaa ihmisiä ja vaikuttaa ihmisten elämään.
Israelissa tehdään hyvin paljon abortteja.
Israelissa tehdään joka päivä 150 aborttia.
Se ei ole ongelma vain Israelissa vaan koko maailmassa.
Maailmassa tehdään vuosittain noin 60 miljoonaa aborttia.
Jumalan Sanassa, ensimmäisessä Mooseksen kirjassa, -
sanotaan, että Jumala loi ihmisen omaksi kuvakseen.
Hepreassa sana 'kuva' merkitsee 'heijastusta' -
eli heijastusta Jumalasta tässä maailmassa.
Herra kehotti meitä valitsemaan elämän.
Meitä myös kehotettiin pelastamaan ne, joita viedään teuraiksi.
Työssämme yritämme pelastaa ihmishenkiä.
Pyrimme sekä fyysisen että hengellisen elämän pelastamiseen.
Uskomme, että Herra loi meidät elämään kanssaan ikuisesti.
Ensiksi on suojeltava elämää fyysisessä mielessä -
ja sen jälkeen myös hengellisessä mielessä.
Kierrämme työssämme eri puolilla Israelia.
Teemme katutyötä.
Jaamme abortinvastaisia esitteitä.
Vuosien aikana monien vauvojen elämä on säästynyt.
Monet äidit ovat tulleet uskoon.
Haluamme, että kansamme, Israel pelastuu.
Tämän päivän nuoriso altistuu monille asioille.
He aloittavat seksin hyvin nuorena.
Kerromme heille, että seksi kuuluu vain avioliittoon.
Suomessa tilanne on aivan sama.
Abortti ei ole ongelma vain Israelissa.
Se on ongelma kaikkialla maailmassa.
Nuoret Israelissa ja Suomessa ovat hyvin samanlaisia.
Pyrimme tavoittamaan nuoret.
Olemme valmiita työskentelemään myös Suomessa.
Voimme tehdä aktioita täälläkin.
Olemme todenneet, että Israelissa nuorilla ei ole tarpeeksi tietoa.
Heille ei opeteta, että esiaviollinen seksi on väärin.
Pyrimme opettamaan heille, mikä on oikein.
Kerromme, että esiaviollinen seksi on väärin.
Opetamme heitä säästämään seksin avioliittoon.
Nämä ovat tehtäviämme.
Haluamme kertoa tätä sanomaa kaikkialla.
Raamatusta voimme huomata, että aihe on hyvin vakava.
Jeremiaan kirjasta voimme lukea, -
että ihmiset uhrasivat poikiaan ja tyttäriään epäjumalille.
Jer. 19:3-5:ssä kerrotaan, -
että kansa vuodatti viatonta verta.
Herra vihastui heihin.
Herra sanoi, että sen vuoksi Hän tuhoaa temppelin, -
polttaa Jerusalemin ja lähettää kansan pakkosiirtolaisuuteen.
Voimme todeta Raamatusta, että se ei ollut Herran suunnitelma.
Voimme lukea Raamatusta, -
että aina kun kansa vuodattaa viatonta verta, -
kansa joutuu kantamaan seuraukset.
Näemme Israelissa paljon verenvuodatusta.
Nykyään ihmiset uskovat pääsevänsä taivaaseen, vaikka ovat tappaneet.
Jumalan Sanassa ei kerrota niin.
Pyrimme opettamaan Jumalan periaatteita.
Opetamme ihmisiä elämään Raamatun mukaisesti.
Olemme käyneet muutamissa maissa.
Olemme olleet Sveitsissä ja Alankomaissa.
Puhumme hepreaksi Israelissa.
Nyt olemme Suomessa.
Olemme todenneet, että suomalaiset suhtautuvat meihin avoimesti.
Olemme kohdanneet täällä paljon rakkautta.
Elämä Israelissa ei aina ole kovin helppoa.
Meillä on niin monia vihollisia ja yhteiskunnassa on paljon paineita.
Suomessa työn ohessa on mukava vain kävellä ja rukoilla.
Se tuntuu melkeinpä lomalta.
Se auttaa rentoutumaan ja lataamaan akkuja.
Suomi on lähellä sydäntämme.
Olen Suomessa nyt viidettä kertaa.
Meillä on täällä hyviä ystäviä.
Täällä voimme levätä.
Tällä matkalla olemme tutustuneet ihmisiin eri puolilta Suomea.
On ihanaa, että voimme vain ajaa ja ajaa tunteja -
ja yhtäkkiä saapua taloon, jossa ihmiset rakastavat Israelia.
He ovat hyvin iloisia tavatessaan meidät.
Nykyisin Israelilla on hyvin paljon vihollisia.
On rohkaisevaa tulla tänne ja saada niin paljon rakkautta.
Israelissa abortti on hyvin vakava ongelma.
Joskus meistä tuntuu, että kamppailemme yksin.
Itse asiassa aborttia ei edes pidetä ongelmana.
Vierailumme jälkeen palaamme takaisin Israeliin.
Kiitän Suomea erittäin paljon.
Suomi on sydämissämme.
Haluamme, että Israelin kansa pelastuu.
Voimme Jumalan Sanasta todeta, että Jumala pelastaa juutalaisen kansan.
Tarvitsemme uskovien rukoustukea.
Koemme Israelissa vastustusta.
Uskonnolliset joskus syyttävät uskovia.
Joskus pelkkä Jeesuksen mainitseminen Israelissa -
saattaa aiheuttaa pahennusta.
Kun sanoo 'Jeesus', he saattavat alkaa kiroamaan Häntä.
Useimmat israelilaiset eivät tiedä, kuka Jeesus on.
He eivät tunne Hänen asemaansa historiassa.
Jeesus on Messias. Hän syntyi ihmiseksi.
Hän täytti kutsumuksensa syntymällä ihmiseksi -
ja elämällä ihmisenä 33 vuotta.
Hän lunasti meidät ristillä.
Hän kuoli ja nousi kuolleista kolmantena päivänä.
Hän on Messias niin juutalaisille kuin suomalaisillekin.
Haluamme, että Israelin kansa oppii tuntemaan Jeesuksen.
Sen täytyy tulla tietämään, että Jeesus on Messias.
Sen vuoksi tarvitsemme esirukouksianne.
Rukoilkaa, että työmme saisi vaikuttaa Israelissa -
ja että enemmän uskovia Israelista ja muualta -
alkaisi julistaa evankeliumia Israelissa.
Jos asut Suomessa, rukoile puolestamme.
Haluamme, että työmme tuottaa tulosta.
Haluamme Israelin, Suomen -
ja koko maailman kansojen pelastuvan.
Herra haluaa sitä.
Hän ei tahdo ihmisten menevän Helvettiin, -
vaan elävän Hänen kanssaan ikuisesti.
Elämä, fyysinen elämä, on arvokasta.
Jos elämä on arvokasta Herralle, se on arvokasta myös meille.
Kiitos ja Jumalan siunausta!
Rauhan terveiset kaikille TV7:n katsojille!
Nimeni on Anat Brener.
Toimin neuvojana naisille, jotka ovat kriisiraskaustilanteessa.
Meillä on ollut jo yli 10 vuotta ympärivuorokautinen tukipuhelin, -
jonne voivat soittaa naiset, joilla on ei-toivottu raskaus -
ja jotka eivät tiedä, mitä tehdä.
Joissakin tapauksissa annan neuvoja puhelimitse.
Joskus naiset tulevat toimistollemme.
Jaamme ilmaisia raskaustestejä.
Annan heille tietoa siitä, miten abortti tehdään.
Kerron heille, millä tavalla -
abortti vaikuttaa heidän kehoonsa ja sieluunsa.
Tiedämme nykyään, että abortti on traumakokemus.
Se aiheuttaa samanlaisia vammoja kuin muutkin onnettomuudet, -
kuten tsunami, maanjäristys tai auto-onnettomuus.
Miksi abortti aiheuttaa trauman?
Jumala loi naisen kantamaan ja jatkamaan elämää, -
synnyttämään ja ruokkimaan elämää.
Tehdessään abortin nainen rikkoo Jumalan luomaa.
Jumalan luoman elämän rikkominen aiheuttaa elämässämme kriisin.
Siitä on seurauksia.
Meille naisille ei kerrota, että abortti vahingoittaa meitä.
Ei kerrota, että abortti vahingoittaa heitä.
Kerron nyt abortin vaikutuksista naisen kehossa ja sielussa.
Ensinnäkin se voi johtaa hedelmättömyyteen.
Nykytutkimukset osoittavat, -
että rintasyövän ja abortin välillä on yhteyksiä.
Se aiheuttaa myös infektioita, verenvuotoa -
sekä myöhemmin keskenmenoja ja ennenaikaisia synnytyksiä.
Abortti ei ole niin yksinkertainen -
kuin lääkärit ja sosiaalityöntekijät väittävät.
Sillä on seurauksia koko elämään.
Abortin tehneet naiset voivat sairastua vakavaan masennukseen.
He ovat kokeneet menetyksen.
Nainen voi tuntea vihaa, jota hänen on käsiteltävä.
Kun hän teki abortin, kukaan ei ollut tukemassa häntä.
Hän on vihainen poikaystävälle, vanhemmille tai ystäville.
Hän on yksinäinen kriisissään.
Nainen, joka on tehnyt abortin, voi kärsiä toistuvista painajaisista.
Abortin tekeminen ei ole yksinkertainen asia.
Jos naisen sisällä on vihaa, -
hänen voi olla myöhemmin vaikea kokea yhteyttä aviomieheensä.
Abortin tehneiden naisten saattaa olla vaikea suhtautua vauvoihin.
Hän saattaa myös kokea syyllisyyttä.
Joskus se voi jopa muuttua vihaksi itseä kohtaan.
Ensin hän tappoi vauvansa ja nyt hän yrittää tappaa itsensä.
Hän voi olla hyvin itsetuhoinen.
Jotkut naiset alkavat käyttää huumeita ja alkoholia.
Olen järjestänyt jo 10 vuoden ajan -
vertaistukiryhmiä abortin tehneille naisille.
Ryhmien osallistujista noin joka toinen on yrittänyt itsemurhaa.
Nämä ovat minun omia tilastojani.
Ne eivät ole virallisia.
Olen todennut tämän järjestämissäni tukiryhmissä.
Ennen kuin aloitin nämä tukiryhmät -
Herra eheytti minut ensin omasta abortistani, -
jonka tein 19-vuotiaana asepalveluksen aikana.
Tulin raskaaksi. Isäni oli kuollut hiljattain.
Olin hyvin yksinäinen ja ahdistunut.
Tulin raskaaksi.
Tulin uskoon 21-vuotiaana, kiitos Herralle.
Vastaanotin Jeesuksen sydämeeni.
Elämässäni alkoi eheytymisprosessi.
Herra korjasi tämän kipeän asian elämässäni.
Kärsin paljon abortistani.
Ymmärrän naisia, jotka kärsivät abortistaan.
Herra on vienyt minut pitkän eheytymisprosessin läpi.
Hän on vapauttanut minut kivusta ja menetyksestä.
Nykyään järjestän tukiryhmiä abortin tehneille naisille.
Jumala toimii valtavalla tavalla heidän elämässään.
He kokevat eheytymistä.
He kokevat Jumalan rakkauden ja Hänen anteeksiantonsa.
He tuntevat Jumalan hyvyyden ja armon heitä kohtaan.
Abortti on menetys, kuin mikä tahansa muu menetys elämässä.
Abortin tehneen naisen on saatava surra vauvaansa.
Hänen on saatava purkaa tunteensa.
Käymme läpi suruprosessia.
Tässä ajassa naiset eivät saa aikaa surra lastaan, -
joka on abortoitu.
Sitä ei pidetä menetyksenä.
Työpaikoilla ei voi pyytää aikaa, jotta voi surra abortoitua lasta.
Tarvitaan aikaa surutyöhön.
Tarvitaan aikaa itkeä menetyksen vuoksi.
Itkeä vauvan vuoksi, jota ei enää ole.
Tekoa ei voi enää muuttaa. Abortti on tehty.
On vain kohdattava menetyksen tuskallinen todellisuus.
Vertaistukiryhmät abortin tehneille naisille -
ovat erittäin hyviä eheytymisen kannalta.
Myös Tampereella järjestetään vastaavia vertaistukiryhmiä.
Lisätietoja tukiryhmistä löytyy Internetistä.
Jos olet raskaana ja koet tilanteen hankalana -
tai jos olet tehnyt abortin ja kärsit sen seurauksista, -
soita heille. Sieltä saat apua.
He tekevät mahtavaa työtä.
Tukiryhmät auttavat naisia vapautumaan.
Rohkaisen sinua soittamaan.
Haluan siunata Suomen naisia ja kertoa, että Jumala rakastaa teitä.
Hän haluaa auttaa sinua. Hän välittää sinusta.
Hän välittää tunteistasi.
Hän tuntee menneisyytesi ja menneisyytesi kipeät asiat.
Hän rakastaa sinua.
Jeesus on kuollut puolestasi. Hän haluaa vapauttaa sinut.
Hän tuli vapauttamaan vangitut.
Hän tuli parantamaan särjetyt sydämet.
Hän tuli lohduttamaan surevia.
Jos tunnet surua, Hän haluaa auttaa sinua.
Ole siunattu Jeesuksen nimessä.
Ishai ja Anat Brener, kiitos tärkeästä sanomastanne.
Jumala teitä siunatkoon.
Suomennos: Marianne Tenetz